Rasmus Hyllested, der er historiker fra Roskilde Universitet og har skrevet en bog om de danskere, der blev dømt i retsopgøret efter Anden Verdenskrig, stiller spørgsmålstegn ved, om det vil være godt, at mindelunden fortsætter med eksistere, når de sidste østfrontsveteraner en dag er borte.



- Selvfølgelig skal den have lov til at være der, og selvfølgelig skal de have lov til at fortælle

deres historie, så alle kan få at vide, at der faktisk var nogen, der syntes noget andet.



- Men hvad så hvis det, de syntes, var fuldstændig vanvittigt? Det er et paradoks, siger han.



Frants Langhoff synes, at det er fint, at nogle trods alt ser mindelunden og reflekterer over

historien. Og man skylder stadig de pårørende til veteranerne et sted, hvor de kan mindes, mener han.



- De har ikke andre steder at gå hen, hvis de vil lægge en blomst for deres pårørende, siger

han.



Generalforsamlingen anno 2015 lakker mod enden. De 12 tilstedeværende drikker den

sidste tår kaffe, inden de går mod bilerne.